
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 26ης (τακτικής) συνεδρίασης του Δημοτικού Συμβουλίου του Δήμου Πύργου

Αριθμ. Αποφ. 316/2011

ΘΕΜΑ: Λήψη απόφασης παραχώρησης χωρίς αντάλλαγμα, της χρήσης του ακινήτου ιδιοκτησίας του δήμου, που στεγαζόταν το Κέντρο Φιλοξενίας Νέων Δήμου Πύργου και βρίσκεται στην Τ.Κ Σκαφιδιάς, στη ΔΗΚΕΠ, για τη λειτουργία της επιχειρησιακής δομής
    
Στον Πύργο και στο Δημοτικό Κατάστημα σήμερα την 21 του μηνός Ιουλίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 32955/15-7-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 
1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Καράμπελας Αντώνης, 4. Παναγόπουλος Ιωάννης, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Αριστειδόπουλος Χαράλαμπος, 8. Θεοδωρέλος – Χαρίτος Γεώργιος, 9. Δημουλιάς Λεωνίδας, 10. Ζέκιος Λεωνίδας, 11. Κωνσταντόπουλος Σπυρίδων, 12.  Τζίνη Διονυσία, 13. Φραγκαντώνης Παναγιώτης, 14. Ανδρικόπουλος Ανδρέας, 15. Ανδρικόπουλος Φώτιος, 16. Αντωνέλος Δημήτριος, 17. Αργυρόπουλος Ιωάννης του Παναγιώτη, 17. Λιατσής Γαβριήλ – Επικεφαλής της Μείζονος Μειοψηφίας, 19. Δημόπουλος Φώτιος, 20. Ανδριόλας Γεώργιος, 21. Σεϊντής Βασίλειος, 22. Κουρμπανάς Γεώργιος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα, 26. Γιάνναρος Χρήστος – Επικεφαλής της παράταξης «Λαϊκή Συσπείρωση», 27. Καραμπέτσος Αθανάσιος, 28. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».
ΑΠΟΝΤΕΣ: 
1. Τζουανόπουλος Δημήτριος – Γραμματέας, 2.  Βαρελάς Ιωάννης,  3. Κοτσιλίμπας Γεώργιος, 4. Μπίρμπας Κων/νος 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα με την αριθ. πρωτ. 32955/15-7-2011 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Τ.Κ Σκαφιδιάς κ. Χρονόπουλος Διονύσιος, ο οποίος και προσήλθε.
   
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------


Ακολούθως ο Πρόεδρος έθεσε υπόψη του Δημοτικού Συμβουλίου το 19ο θέμα της ημερήσιας διάταξης με τίτλο [Λήψη απόφασης παραχώρησης χωρίς αντάλλαγμα, της χρήσης του ακινήτου ιδιοκτησίας του δήμου, που στεγαζόταν το Κέντρο Φιλοξενίας Νέων Δήμου Πύργου και βρίσκεται στην Τ. Κ Σκαφιδιάς, στη ΔΗΚΕΠ, για τη λειτουργία της επιχειρησιακής δομής] και ανέφερε:

«Με την 109/11 απόφαση του Δημοτικού Συμβουλίου, βάσει των διατάξεων του άρθρου 109 του ν.3852/10, συγχωνεύτηκε η «Δημοτική Κοινωφελής Επιχείρηση Πύργου» με τη «Δημοτική Κοινωφελής επιχείρηση Δήμου Ωλένης» και συστήθηκε στο δήμο Πύργου νέα Κοινωφελής Επιχείρηση με την επωνυμία «Δημοτική Κοινωφελής Επιχείρηση Πύργου». Η απόφαση του Δ.Σ επικυρώθηκε  με την αριθ. 24738/1009/29-04-2011 απόφαση της Αποκεντρωμένης Διοίκησης Πελοποννήσου, Δυτικής Ελλάδος και Ιονίου και δημοσιεύθηκε στο αριθ. 1258/16 Ιουνίου 2011 ΦΕΚ [τεύχος δεύτερο].

Επίσης με την 145/11 απόφαση του Δημοτικού Συμβουλίου και την υπ’ αριθ.57282/11852/11 απόφαση του Γενικού Γραμματέα της Αποκεντρωμένης Διοίκησης Πελοποννήσου, Δυτικής Ελλάδος και Ιονίου, η οποία δημοσιεύθηκε στο αριθ. 1768/5 Αυγούστου 2011 ΦΕΚ [τεύχος δεύτερο],καταργήθηκε το ΝΠΔΔ: «Κέντρο Φιλοξενίας Νέων Δήμου Πύργου» και η δράση του ενσωματώθηκε στους σκοπούς της Δημοτικής Κοινωφελούς Επιχείρησης Πύργου. 
Κατόπιν αυτών το διοικητικό συμβούλιο της Δημοτικής Κοινωφελούς Επιχείρησης Πύργου με την αριθ. 26/11 απόφαση του, ομόφωνα αποφάσισε να υποβάλει αίτημα προς το δήμο Πύργου, για την παραχώρηση της χρήσης του ακινήτου ιδιοκτησίας του δήμου, που στεγαζόταν το Κέντρο Φιλοξενίας Νέων Δήμου Πύργου και βρίσκεται στην Τ. Κ Σκαφιδιάς με όλα τα υπάρχοντα πάγια στοιχεία του.

Σύμφωνα με το  άρθρο 259 του ν. 3463/06 παρ. 6: «Ο οικείος Ο.Τ.Α με απόφαση του συμβουλίου του, είναι δυνατόν να παραχωρεί χωρίς αντάλλαγμα προς την επιχείρηση, εφόσον τούτο κρίνεται αναγκαίο για την επιτέλεση των σκοπών της, τη χρήση εγκαταστάσεων, εξοπλισμού ή άλλων μέσων. Η για ορισμένο χρόνο περαιτέρω παραχώρηση αυτών προς άλλη κοινωφελή επιχείρηση του ίδιου Ο.Τ.Α επιτρέπεται, αν τούτο εγκρίνεται από το δημοτικό ή κοινοτικό συμβούλιο και εφόσον η τελευταία αναλαμβάνει τις δαπάνες συντήρησής τους».
           Καλείται το σώμα ν’ αποφασίσει επί της εν λόγω παραχώρησης].
Το Δημοτικό Συμβούλιο Πύργου,

Λαμβάνοντας υπ’ όψη:

- Το άρθρο 65 του ν. 3852/10
- Την 109/11 απόφαση του Δημοτικού Συμβουλίου, «περί συγχώνευσης των υφισταμένων Κοινωφελών επιχειρήσεων και σύστασης νέας Κοινωφελούς επιχείρησης»  η οποία επικυρώθηκε  με την αριθ. 24738/1009/29-04-2011 απόφαση της Αποκεντρωμένης Διοίκησης Πελοποννήσου, Δυτικής Ελλάδος και Ιονίου και δημοσιεύθηκε στο αριθ. 1258/16 Ιουνίου 2011 ΦΕΚ [τεύχος δεύτερο]
- Την 145/11 απόφαση του Δημοτικού Συμβουλίου και την υπ’ αριθ. 57282/11852/11 απόφαση του Γενικού Γραμματέα της Αποκεντρωμένης Διοίκησης Πελοποννήσου, Δυτικής Ελλάδος και Ιονίου, η οποία δημοσιεύθηκε στο αριθ. 1768/5 Αυγούστου 2011 ΦΕΚ [τεύχος δεύτερο],με τις οποίες καταργήθηκε το ΝΠΔΔ: Κέντρο Φιλοξενίας Νέων Δήμου Πύργου. 
- Τα άρθρα 83 παρ. 4 και 84 παρ.1 περ. στ΄

-  Το άρθρο 259 παρ. 6 του ν. 3463/06
- Την αριθ. 26/11 απόφαση της «Δημοτικής Κοινωφελούς Επιχείρησης Πύργου», μετά από διαλογική συζήτηση,
Α π ο φ α σ ί ζ ε ι

Κατά πλειοψηφία εγκρίνει την παραχώρηση, χωρίς αντάλλαγμα, της χρήσης ακινήτου ιδιοκτησίας του δήμου, που στεγαζόταν το Κέντρο Φιλοξενίας Νέων Δήμου Πύργου, με όλα τα υπάρχοντα πάγια στοιχεία του, στη «Δημοτική Κοινωφελή επιχείρηση Πύργου», καθότι η δράση του [μετά την κατάργηση του νομικού προσώπου «Κέντρο Φιλοξενίας Νέων Δήμου Πύργου] εμπεριέχεται στους σκοπούς της επιχείρησης. 
Το ακίνητο βρίσκεται στην Τ.Κ Σκαφιδιάς. 
Ο Πρόεδρος της Τ.Κ Σκαφιδιάς ενέκρινε την παραχώρηση.

Ο Επικεφαλής της παράταξης «Λαϊκή Συσπείρωση» κ. Χρήστος Γιάνναρος δήλωσε ότι καταψηφίζει το θέμα.


Οι Δημοτικοί Σύμβουλοι κ.κ Λεωνίδας Ζέκιος, Ανδρέας Ανδρικόπουλος, Γαβρίλης Λιατσής, Φώτης Δημόπουλος, Αθανάσιος Καραμπέτσος, Ιωάννης Σεφερλής και Π. Σκαρτσιάρης, είχαν αποχωρήσει απ’ τη συνεδρίαση, πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 316/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
      Ο ΠΡΟΕΔΡΟΣ                     ΤΑ ΜΕΛΗ                   Ο ΓΡΑΜΜΑΤΕΑΣ
       Ε. ΚΑΝΝΗΣ                                                    Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος  19 – 8  - 2011

Ο ΔΗΜΑΡΧΟΣ
ΜΕΔ

